Giovanni Battista Morandi

Studios dë stòria noarèisa.
Giovanni Battista Morandi a l'era nassù da na famija dla borzoasìa dlë dzèmber 1876.
Brav ëstudent, a l'era meritasse l'ospitalità al Colege Caccia, arservà ai giovo noarèis ch'a frequentavo l'Università ëd Turin.
A studiava litre, ma a l'era anrolasse ant un batajon alpin e dël 1903 a l'ha chità l'università.

Apress avèj publicà an sij giornaj locaj d'artìcoj an sla stòria e le costume noarèise, dël 1906 Morandi, ansema a Alessandro Viglio e d'àutri, a l'ha soagnà un volum dë studi noarèis dedicà al sivalié Raffaele Tarella, diretor dla Biblioteca Cìvica, ch'a andasìa an pension.
Ai 10 dë dzèmber 1906, a l'ha publicà an sël Giornale di Novara n'anvit a colaboré a tuti coj ch'a l'ero anteressà a l'arserca stòrica su Noara e soa provinsa.
Sòn a l'ha dàit l'andi a col ch'a sarà ël Bollettino Storico per la Provincia di Novara, dont ël prim nùmer a l'é surtì dël 1907.
A l'han ëdcò afidaje ël badò d'ordiné ij repert dël Musé Cìvich (1906) e dla Basìlica ëd San Gaudensi (1908).
Dël 1910 a l'ha pijà la diression dël neuv Musé Cìvich.

S-ciopà la prima guèra mondial, Morandi a l'é partì coma ufissial ant j'alpin.
A l'é mòrt an sël Carso ai 15 ëd novèmber dël 1915 e a l'é stàit sotrà ant ël camposanto ëd guèra ëd San Pé an sl'Isons; dl'avril 1923, sò còrp a l'é stàit tramudà a Noara.

Euvre prinsipaj
 Novaresi e mussulmani

Morandi, Giovanni Battista